Diari Oficial de la Generalitat Valenciana


Sumari del DOGV 9456, del 25-10-2022 (2022/9576)

RESOLUCIÓ de 17 d'octubre de 2022, del Rectorat de la Universitat Jaume I, per la qual es convoca un procés d'estabilització, mitjançant el sistema selectiu excepcional de concurs de mèrits, en l'escala administrativa de la Universitat Jaume I de Castelló.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9456

Data del DOGV
:   25-10-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/9576


Data del document
:   17-10-2022

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 17 d'octubre de 2022, del Rectorat de la Universitat Jaume I, per la qual es convoca un procés d'estabilització, mitjançant el sistema selectiu excepcional de concurs de mèrits, en l'escala administrativa de la Universitat Jaume I de Castelló. [2022/9576]  
Aquesta convocatòria té en compte el principi d'igualtat de tracte entre dones i homes pel que fa a l'accés a l'ocupació pública, i s'utilitza un llenguatge inclusiu en la redacció d'aquesta, d'acord amb l'article 14 de la Constitució espanyola i la Llei orgànica 3/2007, de 22 de març, per a la igualtat efectiva entre dones i homes.  
La disposició addicional sisena de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, determina que les administracions públiques convocaran, amb caràcter excepcional i per una sola vegada, d'acord amb el que preveu l'article 61, apartat 6, del Text refós de la Llei de l'Estatut bàsic de l'empleat públic, pel sistema de concurs, aquelles places que reunisquen els requisits establerts en l'article 2.1 de l'esmentada Llei i hagen estat ocupades amb caràcter temporal de forma ininterrompuda amb anterioritat a l'1 de gener de 2016.  
L'oferta d'ocupació pública per a l'estabilització d'ocupació temporal del personal d'administració i serveis de la Universitat Jaume I de Castelló, aprovada pel Consell de Govern de 25 de novembre de 2021 i adaptada a la Llei 20/2021, preveu en l'annex les places de cada escala que s'ofereixen per a estabilització, amb indicació d'aquelles que es regeixen pel sistema selectiu excepcional de concurs de mèrits.  
  
Aquesta oferta d'ocupació pública ha estat precedida de la corresponent negociació amb les organitzacions sindicals, de conformitat amb l'article 37.1.l del Text refós de l'Estatut bàsic de l'empleat públic, en l'àmbit de la Mesa Negociadora de la Universitat Jaume I.  
Així mateix, els criteris generals d'estabilització s'han aprovat en la Mesa de Negociació de les Universitats Públiques Valencianes, en la reunió de 20 de juliol de 2022.  
D'acord amb el que es preveu en l'article 3.3 i 3.6 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, aquesta convocatòria, així com els actes que es deriven de la seua execució, es publicaran en el Tauler d'Anuncis Oficial de la Universitat Jaume I, d'ara en avant TAO-UJI, en l'apartat «Convocatòries PAS»: https://www.uji.es/seu/info-adm/tao/.  
Per tot això, la rectora, en exercici de les atribucions previstes en l'article 75 de la Llei orgànica 6/2001, de 21 de desembre, d'universitats, i en l'article 71 del Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló, resol convocar aquest procés selectiu d'estabilització, mitjançant el sistema de concurs, amb les valoracions i puntuacions previstos en l'annex a aquesta convocatòria, la qual es regirà per les normes que li siguen aplicables i pel que es disposa en les següents   
  
  
Bases de la convocatòria  
  
1. Objecte de la convocatòria  
La present convocatòria té per objecte la selecció de personal de nou ingrés, mitjançant el sistema de concurs, per a cobrir dènou (19) places de l'escala administrativa de la Universitat Jaume I de Castelló, grup C, subgrup C1.  
  
2. Condicions generals   
Per a l'admissió a aquest procés selectiu les persones interessades han de complir els següents requisits:  
2.1. Nacionalitat:   
2.1.1. Tindre la nacionalitat espanyola.  
2.1.2. També poden participar-hi en igualtat de condicions:  
a) Les persones nacionals dels Estats membres de la Unió Europea.  
  
b) El o la cònjuge de les persones amb nacionalitat espanyola i de les nacionals d'altres Estats membres de la Unió Europea, qualsevol que siga la seua nacionalitat, sempre que no estiguen separats de dret. Així mateix, amb les mateixes condicions, poden participar els i les descendents menors de vint-i-un anys o majors d'aquesta edat que en siguen dependents.  
c) Les persones incloses en l'àmbit d'aplicació dels tractats internacionals establits per la Unió Europea i ratificats per Espanya en els quals siga aplicable la lliure circulació de treballadors i treballadores.  
  
Les persones no residents a Espanya incloses en l'apartat b, així com les incloses en l'apartat c, han d'acompanyar la seua sol·licitud del document que acredite les condicions que s'al·leguen.  
2.2. Capacitat: posseir la capacitat funcional per a l'exercici de les tasques de la plaça convocada.  
2.3. Edat: haver complit els setze anys i no excedir, si escau, l'edat màxima de jubilació forçosa.  
2.4. Titulació: les persones que participen en aquest procés de selecció han d'estar en possessió de la titulació oficial de batxiller o tècnic.  
  
També és d'aplicació el que disposa l'Ordre EDU/1603/2009, de 10 de juny, per la qual s'estableixen equivalències amb els títols de graduat en educació secundària obligatòria i de batxiller regulats en la Llei orgànica 2/2006, de 3 de maig, d'educació, modificada per l'Ordre EDU/520/2011, de 7 de març.  
En el cas de titulacions obtingudes a l'estranger s'ha d'estar en possessió de la corresponent credencial d'homologació. Aquest requisit no serà aplicable a les persones que havien obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.  
  
2.5. Habilitació: la persona interessada no ha d'haver estat separada mitjançant expedient disciplinari del servei de qualsevol de les administracions públiques o dels organismes constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés a cossos o escales de personal funcionari, ni tindre la condició de personal funcionari de carrera en la mateixa escala a la qual es presenta.  
  
En el cas de ser nacional d'un altre Estat, no trobar-se inhabilitada o en situació equivalent, ni haver estat sotmesa a sanció disciplinària o equivalent que impedisca, en el seu Estat, en els mateixos termes, l'accés a l'ocupació pública.  
2.6. Acreditar coneixements de valencià de nivell C1 d'acord amb la taula d'equivalències de la Universitat Jaume I, que es pot consultar en el següent enllaç:  
https://www.uji.es/serveis/slt/base/adf/arxiugral/arxiuacreditacio/taulesequiv/  
2.7. Les condicions per a l'admissió a aquest procés han de reunir-se en el moment de finalització del termini de presentació de sol·licituds i mantindre's durant tot el procés selectiu fins al moment de la presa de possessió com a personal funcionari de carrera.  
2.8. L'administració pot requerir les persones interessades que acrediten la veracitat dels requisits exigits per a participar, així com de tots els documents que puguen aportar en aquest procés selectiu. Si els requisits no s'acrediten en el termini de deu dies hàbils següents a la notificació del requeriment, podran quedar excloses del procés selectiu.  
  
No pot participar en aquest procediment d'estabilització el personal que ja tinga la condició de funcionari o funcionària de carrera de l'escala objecte d'aquesta convocatòria.  
  
3. Forma i termini de presentació de sol·licituds  
El termini per a la presentació de sol·licituds és de deu dies hàbils comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
Les sol·licituds, juntament amb la documentació acreditativa dels mèrits que s'han de valorar, han de presentar-se per via electrònica. El tractament de la informació per mitjans electrònics tindrà en compte el que s'estableix en La Llei orgànica 3/2018, de 5 de desembre, de protecció de dades personals i garantia dels drets digitals, i les altres disposicions que hi siguen aplicables.  
Per a presentar la sol·licitud per via electrònica és necessari posseir un certificat digital de signatura electrònica, DNI electrònic o el sistema d'identificació CLAVE. Quan s'utilitze l'opció de Registrar compte amb nom d'usuari s'ha d'adjuntar una còpia del DNI. La sol·licitud s'ha de formalitzar en línia a través del Registre Electrònic de la Universitat Jaume I mitjançant el TAO-UJI (busqueu el codi de la convocatòria: 20068)  
https://www.uji.es/seu/info-adm/tao/  
En la sol·licitud s'ha d'indicar:  
En l'apartat EXPOSE literalment:  
«Que he llegit les bases de la convocatòria; que la informació subministrada és certa i autoritze la verificació i acarament de les dades personals incloses en la sol·licitud o que es troben en l'expedient i aportades en el procés selectiu, així com la comprovació d'aquestes en els òrgans administratius corresponents. Així mateix, manifeste que reunisc tots i cadascun dels requisits exigits en la convocatòria, referits sempre a la data d'expiració del termini de presentació de sol·licituds i que aquests seran degudament acreditats, posteriorment, en el cas em seleccionen o em nomenen per a ser integrant de la borsa d'ocupació; i que sé que si es dona el cas contrari no em podran nomenar personal funcionari de carrera o funcionari o funcionària interí o contractat temporal, sense perjudici de la responsabilitat en què podria haver incorregut per falsedat en la sol·licitud de participació.»  
  
En l'apartat SOL·LICITE, literalment:  
«Participar en el procés d'estabilització per a l'ingrés en l'escala administrativa de la Universitat Jaume I de Castelló, codi de l'assumpte: 20617.»  
Finalment, en l'apartat «Destinació» s'ha d'indicar «Servei de Recursos Humans». Finalitzada la formalització, s'ha de polsar «Enviar» per a registrar la sol·licitud.  
4. Drets d'examen i forma de pagament  
4.1. L'import de la taxa per drets d'examen és de 15 euros.  
4.2. Bonificacions  
Els membres d'una família nombrosa de categoria general o d'una família monoparental de categoria general gaudeixen d'una bonificació del cinquanta per cent de la quota íntegra, és a dir, l'import és de 7,5 euros.  
4.3. Exempcions  
Les persones sol·licitants estan exemptes del pagament de la taxa en els casos següents:  
a) Membres d'una família nombrosa de categoria especial o d'una família monoparental de categoria especial.   
b) Víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
c) Les persones amb un grau de discapacitat igual o superior al 33 per cent.  
d) Les persones que es troben en situació d'exclusió social i aquesta s'acredite per l'òrgan competent en matèria de benestar social de l'ajuntament de residència.   
4.4. Forma de pagament  
Si no es té dret a la bonificació prevista en l'apartat 4.2, el pagament de la taxa s'ha d'efectuar mitjançant targeta de crèdit o dèbit, a través del següent enllaç:  
https://e-ujier.uji.es/pls/www/pagaments.ini'p\_id=14&p\_importe=15,00&p\_referencia=20857  
Si es té dret a la bonificació prevista en l'apartat 4.2, el pagament de la taxa s'ha de realitzar mitjançant targeta de crèdit o dèbit, a través del següent enllaç:  
https://e-ujier.uji.es/pls/www/pagaments.ini'p\_id=14&p\_importe=7,50&p\_referencia=20787  
4.5. Juntament amb la sol·licitud s'ha d'acompanyar el certificat acreditatiu de la bonificació o exempció del pagament de la taxa.  
L'abonament dels drets d'examen o, si escau, la justificació de la concurrència d'alguna de les causes d'exempció total o parcial d'aquest ha de fer-se dins de termini de presentació de sol·licituds. En cas contrari s'exclourà la persona sol·licitant.  
En cap cas el pagament de la taxa dels drets d'examen o la justificació de la concurrència d'alguna de les causes d'exempció total o parcial d'aquest suposa la substitució del tràmit de presentació, dins del termini i en la forma oportuna, de la sol·licitud de participació en el procés selectiu.  
4.6. És procedent la devolució de les taxes per drets d'examen únicament en els supòsits i a través dels procediments contemplats en l'article 1.2-6 de la Llei 20/2017, de 28 de desembre, de la Generalitat, de taxes.  
  
5. Admissió  
5.1. Les persones aspirants queden vinculades a les dades que han fet constar en les sol·licituds i únicament poden demanar la modificació d'aquestes mitjançant escrit motivat dins del termini establit en la base 3 per a la presentació de sol·licituds.  
5.2. Finalitzat el termini de presentació de sol·licituds, amb la prèvia verificació que s'ha realitzat el pagament dels drets d'examen, l'òrgan convocant dictarà una resolució, que es publicarà en el TAO-UJI, que contindrà la relació provisional de persones admeses i excloses en aquest procediment.  
5.3. Les persones interessades podran, en el cas d'error o exclusió, esmenar els defectes en què hagen incorregut en la sol·licitud o formular les al·legacions que consideren convenients en el termini de deu dies hàbils comptadors des de l'endemà de la publicació de la relació provisional de persones admeses i excloses, d'acord amb el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques.  
5.4. En tot cas, a fi d'evitar errors i, en el supòsit de produir-se'n, possibilitar-ne l'esmena dins del termini i en la forma escaient, s'ha de comprovar no solament que no figuren en la relació provisional de persones excloses sinó, a més, que les seues dades personals consten correctament en les pertinents relacions de persones admeses.  
5.5. Transcorregut el termini anterior, vistes les al·legacions i esmenats els defectes, si escau, es dictarà la resolució que elevarà a definitiva la relació de persones admeses i excloses i es publicarà en el TAO-UJI.  
  
5.6. Prova de coneixement del castellà per a les persones admeses que no posseïsquen la nacionalitat espanyola.  
Amb caràcter previ a la valoració d'aquest concurs, les persones que no posseïsquen la nacionalitat espanyola i que d'aquesta no es desprenga el coneixement del castellà, hauran d'acreditar-ne el coneixement mitjançant la realització d'una prova en la qual es comprovarà que posseeixen un nivell adequat de compressió i expressió oral i escrita en aquesta llengua.  
El contingut d'aquesta prova s'ajustarà al que es disposa en el Reial decret 1137/2002, de 31 d'octubre, pel qual es regulen els diplomes d'espanyol com a llengua estrangera.  
La prova es qualificarà de «apta» o «no apta», i serà necessari obtindre la valoració de «apta» per participar en aquest procés selectiu.  
Queden eximides de realitzar aquesta prova les persones que estiguen en possessió del Diploma d'Espanyol com a Llengua Estrangera regulat en el Reial decret 1137/2002 de 31 d'octubre, o del Certificat d'Aptitud en Espanyol per a persones estrangeres expedit per les escoles oficials d'idiomes, o acrediten estar en possessió d'una titulació acadèmica espanyola expedida per l'òrgan oficial competent en el territori espanyol.  
  
6. Sistema selectiu  
6.1. El sistema selectiu que regeix el procés d'estabilització convocat per la present resolució és el de concurs de mèrits, amb subjecció als principis de lliure concurrència, igualtat, mèrit, capacitat i publicitat.  
  
6.2. La puntuació màxima del concurs és de 100 punts, amb la valoració dels mèrits que s'indiquen en l'annex.  
6.3. Les persones interessades han d'adjuntar a la sol·licitud la documentació necessària per a l'acreditació dels mèrits indicats a l'annex. Si els mèrits que s'al·leguen ja consten en el registre de personal de la Universitat Jaume I, únicament és necessari citar-los en la sol·licitud, sense aportar els documents corresponents. Només es valoraran els mèrits al·legats.  
6.4. Una vegada finalitzada la valoració del concurs, l'òrgan tècnic de selecció, mitjançant un anunci, publicarà en el TAO-UJI, «Convocatòries PAS», la qualificació provisional de les persones admeses, i s'obrirà un termini de deu dies hàbils perquè formulen les reclamacions que estimen pertinents en relació amb la baremació.  
6.5. Resoltes les possibles reclamacions, l'òrgan tècnic de selecció, mitjançant un anunci, publicarà en el TAO-UJI, «Convocatòries PAS», les llistes definitives amb la puntuació obtinguda en el concurs, desglossada en els diferents apartats del barem. Aquesta publicació servirà de notificació a les persones interessades, així com la relació definitiva amb les persones seleccionades i la seua puntuació total.  
En cap cas, l'òrgan tècnic de selecció pot declarar que han superat el procés selectiu un nombre superior al de places convocades, d'acord amb el que es preveu en la base 1 de la present convocatòria.  
  
  
7. Relació definitiva i presentació de documents  
7.1. L'òrgan tècnic de selecció elevarà al Rectorat de la Universitat Jaume I la relació definitiva amb les persones seleccionades i la seua puntuació total, perquè en el termini de deu dies hàbils comptadors des de l'endemà de la publicació aporten, davant el Servei de Recursos Humans, els següents documents:  
7.1.1. Fotocòpia compulsada del DNI o NIE.  
7.1.2. Fotocòpia compulsada del títol acadèmic exigible segons el que s'estableix en la base 2.4 de la convocatòria o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes en l'estranger, fotocòpia compulsada de la credencial que acredite l'homologació que corresponga.  
  
7.1.3. Per al personal funcionari interí: declaració jurada de no haver sigut separat, o haver-se revocat el seu nomenament com a tal, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas de personal laboral, declaració jurada de no trobar-se inhabilitat per sentència ferma o com a conseqüència d'haver sigut acomiadat disciplinàriament de manera procedent, per a exercir funcions similars a les pròpies de la categoria professional a la qual es pretén accedir.  
Per a nacionals d'altres Estats: no trobar-se inhabilitat o inhabilitada o en situació equivalent ni haver sigut sotmès o sotmesa a sanció disciplinària o equivalent que impedisca en els mateixos termes en el seu Estat l'accés a l'ocupació pública.  
7.1.4. Certificat mèdic acreditatiu de posseir la capacitat física i psíquica necessària per al compliment de les funcions de la plaça oferida.  
  
7.1.5. Segons el que s'indica en l'article 20 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, les persones que superen el procés selectiu, han d'acreditar els seus coneixements de valencià amb el corresponent grau mitjà o C1, d'acord amb la base 2.6 d'aquesta convocatòria.  
7.2. Les persones seleccionades que, dins del termini indicat i excepte casos de força major, no presenten la documentació acreditativa o d'aquesta es dedueix que falten alguns dels requisits exigits, no podran ser nomenades personal funcionari de carrera de la Universitat Jaume I, sense perjudici de la responsabilitat en què podien haver incorregut per falsedat en les seues sol·licituds de participació.  
7.3. No obstant el que es disposa en els apartats anteriors, d'acord amb el que s'estableix en l'article 28 de la Llei 39/2015, l'òrgan gestor del procés selectiu pot accedir a les bases de dades de les administracions públiques, exclusivament a l'efecte de verificar les dades relatives a la condició de persones amb diversitat funcional, família nombrosa, titulació acadèmica i nivell de coneixements de valencià, llevat que la persona interessada haja marcat la casella corresponent en el formulari de la sol·licitud per a manifestar expressament que no presta el seu consentiment a aquest accés.  
  
8. Nomenament de personal funcionari de carrera  
8.1. Transcorregut el termini de presentació de la documentació es dictarà una resolució, que es publicarà en el Diari Oficial de la Generalitat Valenciana, per la qual es nomenarà personal funcionari de carrera de l'escala administrativa de la Universitat Jaume I, grup C, subgrup C1, del personal aprovat a què fa referència la base 6.5, amb la prèvia l'adjudicació del lloc de treball d'acord amb la puntuació obtinguda.  
8.2. Amb la finalitat d'assegurar la cobertura de les places convocades, quan es produïsquen renúncies del personal seleccionat, abans del nomenament o de la presa de possessió, l'òrgan convocant pot requerir de l'òrgan tècnic de selecció una relació complementària de les persones que seguisquen en les propostes per al seu possible nomenament com a personal funcionari de carrera.  
  
9. Òrgan tècnic de selecció  
9.1. L'òrgan tècnic de selecció de la convocatòria està compost per: president o presidenta, secretari o secretària, i tres vocals; igualment, s'ha de designar el mateix nombre de suplents. Per a la composició d'aquest òrgan s'actuarà segons el que s'estableix en l'article 60 del Text refós de la Llei de l'Estatut bàsic de l'empleat públic, i s'hi ha de garantir la paritat entre dones i homes.  
9.2. Una vegada publicades les llistes provisionals de persones admeses i excloses es publicarà una resolució en el TAO-UJI, «Convocatòries PAS», amb la relació nominal de les persones que integren l'òrgan tècnic de selecció.  
9.3. L'òrgan tècnic de selecció pot sol·licitar la designació de personal col·laborador, ajudant i d'assessorament que estime oportuns.  
  
9.4. Les persones integrants de l'òrgan tècnic de selecció, així com el personal assessor, han d'abstindre's de participar-hi i poden ser recusades per les persones interessades quan hi concórreguen circumstàncies de les previstes en els articles 23 i 24 de la Llei 40/2015, d'1 d'octubre, de règim jurídic del sector públic.  
Així mateix, han d'abstindre's de participar-hi les persones integrants de l'òrgan tècnic de selecció que havien desenvolupat tasques de preparació d'aspirants en els cinc anys anteriors a la publicació d'aquesta convocatòria.  
9.5. A l'efecte de comunicacions i de qualsevol altra incidència, l'òrgan tècnic de selecció té la seu en el Servei de Recursos Humans de la Universitat Jaume I.   
9.6. L'òrgan tècnic de selecció, a l'efecte de gratificacions i indemnitzacions, es regeix pel que disposa la Normativa sobre indemnitzacions per comissions de servei i gratificacions per assistències a la Universitat Jaume I de Castelló.  
https://ujiapps.uji.es/ade/rest/storage/HL3PNTBMSAG0ZWHBZMDM07LIXILQN1DG  
9.7. El funcionament de l'òrgan tècnic de selecció s'adaptarà al que estableix la Llei 40/2015, d'1 d'octubre, de règim jurídic del sector públic, i l'altra normativa vigent.  
  
10. Recursos  
10.1. La present convocatòria, les seues bases i tots els actes administratius que siguen dictats en el seu desenvolupament, excepte les actuacions de l'òrgan tècnic de selecció, posen fi a la via administrativa, i poden ser impugnats per les persones interessades mitjançant la interposició de recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació. Així mateix, amb caràcter potestatiu, es pot interposar recurs de reposició, en el termini d'un mes comptador des de l'endemà de la publicació, davant el mateix òrgan que ha dictat l'acte contra el qual es recorre. Tot això de conformitat amb el que s'estableix en els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar, si escau, qualsevol altre que estimen procedent.  
10.2. Contra les resolucions i actes de tràmit de l'òrgan tècnic de selecció, si aquests últims decideixen directament o indirectament el fons de l'assumpte, determinen la impossibilitat de continuar el procediment, produeixen indefensió o perjudici irreparable a drets i interessos legítims, pot interposar-se el recurs d'alçada previst en la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 17 d'octubre de 2022.- La rectora: Eva Alcón Soler.   
  
  
ANNEX  
  
Es valoraran els mèrits aportats per les persones aspirants d'acord amb el barem que s'assenyala a continuació. Aquests mèrits s'han d'haver obtingut o computat fins a la data de finalització del termini de presentació de sol·licituds.  
Els mèrits que es valoraran són els següents:  
a) Experiència: es valorarà fins a un màxim de 60 punts el treball desenvolupat en qualsevol administració pública, en escales o categories equivalents al de les activitats funcionals de la plaça convocada, amb qualsevol tipus de relació jurídica (funcionarial o laboral), a raó de:  
  
· 0,5 punts per mes complet de serveis prestats en la Universitat Jaume I, en llocs de treball adscrits a escales o categories equivalents amb funcions iguals o similars a les de l'escala convocada.  
· 0,2 punts per mes complet de serveis prestats en les universitats públiques, en llocs de treball adscrits a escales o categories equivalents amb funcions iguals o similars a les de l'escala convocada.  
  
· 0,1 punts per mes complet de serveis prestats en altres administracions públiques, en llocs de treball adscrits a escales o categories equivalents amb funcions iguals o similars a les de l'escala convocada.  
  
Els períodes treballats amb dedicació a temps parcial es ponderaran en funció del nombre d'hores a temps complet amb la fórmula , on n = nombre de mesos treballats i dtp = dedicació d'hores setmanals.  
  
b) Carrera professional horitzontal (màxim 32 punts): es puntuaran els períodes avaluats satisfactòriament segons l'enquadrament en el grau de desenvolupament professional (GDP) o del dret a la percepció del complement retributiu (DPCR) del subgrup de l'escala convocada, a raó de:  
b.1)  GDP I o DPCR I: 8 punts més la part proporcional per cada mes complet del romanent de temps pendent d'avaluació fins als 10 anys.  
b.2)  GDP II o DPCR II: 16 punts més la  part proporcional per cada mes complet del romanent de temps pendent d'avaluació fins als 16 anys.  
b.3)  GDP III o DPCR III: 24 punts més la part proporcional per cada mes complet del romanent de temps pendent d'avaluació fins als 22 anys.  
b.4)  GDP IV o DPCR IV: 32 punts.  
c) Altres mèrits (màxim 8 punts): en el supòsit de titulacions acadèmiques que comporten equivalències d'algun nivell de coneixement d'idiomes, el mèrit es valorarà únicament en un dels tres subapartats.  
  
c.1) Titulació acadèmica (màxim 3 punts). Es valoraran la titulació acadèmica acreditada més alta que siga superior a la que s'exigeix per a accedir a aquest procés selectiu, d'acord amb la següent escala:  
Doctorat: 3 punts.  
Llicenciatura, arquitectura o enginyeria o màster universitari oficial: 2 punts.  
Grau: 1,5 punts.  
Diplomatura, arquitectura tècnica o enginyeria tècnica: 1 punt.  
FP tècnic/a superior: 0,5 punts.  
c.2) Coneixement de valencià, nivell C2: 2 punts.  
c.3) Idiomes comunitaris (màxim 3 punts). Es valoraran els nivells de coneixement d'idiomes comunitaris d'acord amb la següent escala:  
  
nivell A1 0,1 punts  
nivell A2 0,2 punts  
nivell B1 1 punt  
nivell B2 1,5 punts  
nivell C1 2 punts  
nivell C2 3 punts  
  
Els empats que es produïsquen en la puntuació de les persones participants en aquest procediment excepcional de concurs de mèrits es dirimiran a favor de la persona concursant amb major puntuació segons el següent ordre:  
  
1. l'apartat a d'aquest barem  
2. l'apartat b d'aquest barem  
3. l'apartat c.1) d'aquest barem  
4. l'apartat c.2) d'aquest barem  
  
Si després d'aplicar aquests criteris continua l'empat, és a dir, si la puntuació obtinguda en tots els apartats és la mateixa, es resoldrà mitjançant un sorteig celebrat a aquest efecte per l'òrgan tècnic de selecció. Entre les persones igualades se seleccionaran a l'atzar, mitjançant l'assignació d'un número a cadascuna d'elles, de manera que tots els empats se solucionaran atenent els números extrets en el sorteig.